Szeged, 2016. január 06.

**A TÁJFUTÓ UTÁNPÓTLÁS VÁLOGATOTT**

**2016. ÉVI PROGRAMTERVEZETE**

**- JAVASLAT -**

Tisztelt Elnökség!

Az alább vázolt programtervezetet november elején megkapták az érintett egyesületek, valamint a felnőtt szövetségi kapitány. A november 29-i válogatott találkozón egy edzői kerekasztal formájában került sor az elvek egyeztetésére, ahol az edzők azt egy-két változtatás után egyhangúlag elfogadták. A program Dénes Zoltán felnőtt szövetségi kapitány programjával összhangban van, az események csak ritkán fedik egymást, minden versenyző mindenhol érvényesülhet, ahol szeretne. Decemberben kaptuk a 2016. tavaszi közép-európai ifi kupára (CEYOC) a meghívást, ami egy kicsit felborította a már elfogadott válogatókat, de az illetékesekkel egyeztettem a változásokat illetően.

2016-ban Novai Éva anyai örömök elé néz, így nem tudja vállalni a további segítséget, de már tárgyalásban vagyok az utódjával. Emellett több támogató ajánlat érkezett különböző egyesületektől különböző szintekről, így a környezet folyamatosan pozitív. Az edzőtáborokban, a fiatalok mellé szeretnénk felkérni olyan elit versenyzőket, akik már nem férnek be a VB csapatba, de rutinjuk és tudásuk alapján sokat tudnak segíteni a felkészülésben. Ez tavaly már részben teljesült, de akkor „csak” a terepi munkát vállalták. Együtt futnak velük az edzésen, majd kielemzik a pályákat, javítják az alapvető hibákat.

Az Európa Bajnokságra idén is Viniczai Ferencet mint edzőt és Horváth Jenőt mint gyúrót kérném fel kísérőnek.

# Válogatott keretJAVASLAT

A válogatottság mint olyan az utánpótlás kategóriákban erkölcsi elismerésnek minősül. Nem jár vele automatikusan semmilyen kötelezettség vagy komoly juttatás. A 2015. évi KOB, ROB, NOB, az aktuális évközi ranglista, valamint az edzők javaslatai alapján az alábbi versenyzők munkáját és készülését folyamatosan figyelemmel kísérem, de a válogatott eseményeken bárki bizonyíthat, főleg a serdülő kategóriákban:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **N18** | A keret |  |  |  | **N16** | A keret |  |  |  |
|  | Pataki Réka | 1999 | PVS |  |  | Gárdonyi Csilla | 2001 | MOM |  |
|  | Vékony Vanda | 1999 | ARA |  |  | Szuromi Hanga | 2000 | PVS |  |
|  | Sárközy Zsófia | 1999 | MOM |  |  |  |  |  |  |
|  |  |  |  |  |  |  |  |  |  |
|  | B keret |  |  |  |  |  |  |  |  |
|  | Makovinyi Dorottya | 1998 | PAK |  |  | B keret |  |  |  |
|  | Porgányi Anna | 1999 | ZTC |  |  | Hajnal Dorottya | 2000 | SPA |  |
|  |  |  |  |  |  | Zacher Noémi | 2000 | SPA |  |
|  |  |  |  |  |  | Apró Vivien | 2001 | SZV |  |
|  |  |  |  |  |  | Mérő Dominika | 2001 | VHS |  |
|  |  |  |  |  |  | Hajdú Nelli | 2001 | TTE |  |
|  |
|  |  |  |  |  |  |  |  |  |  |
| **F16** | A keret |  |  |  | **F18** | A keret |  |  |  |
|  | Horváth Csongor | 2000 | MAT |  |  | Ormay Mihály | 1999 | SPA |  |
|  | Jónás Ferenc | 2001 | SZV |  |  | Zacher Márton | 1998 | SPA |  |
|  |  |  |  |  |  |  |  |  |  |
|  |  |  |  |  |  |
|  | B keret |  |  |  |  |  |  |  |  |
|  | Bujdosó Zoltán | 2002 | SPA |  |  | B keret |  |  |  |
|  | Demeter Ambrus | 2000 | DTC |  |  | Egei Patrik | 1998 | SPA |  |
|  | Szuromi Áron | 2002 | PVS |  |  | Kálmán Erik | 1999 | SPA |  |
|  | Szabó Marcell | 2001 | MAT |  |  | Kovács Barnabás | 1998 | PVS |  |
|  | Leleszi Marcell | 2000 | DTC |  |  | Szuromi Mátyás | 1998 | PVS |  |
|  | Zsigmond Zsombor | 2001 |  DTC |  |  |  |  |  |  |

# A válogatott csúcsprogramjai

*1) ifjúsági EB: Lengyelország, Jaroslaw, 2016. július 1-3.*

A versenyről - terepekről és a programról - a honlapon van információ. Mivel ilyen közel lesz az eb, így két edzőtábort is beterveztem a programba.

[*http://eyoc2016.pl/*](http://eyoc2016.pl/)

*2) CEYOC (közép-európai ifi kupa), Csehország, Lipník nad Bečvou, 2016. április 1-3.*

*3) CSEH ONEB: Csehország, Pardubice, 2016. október 1-2.*

# Válogatási elvek

Az Ifi EB-re kategóriánként négy-négy fő kerül beválogatásra.

A válogatási elvek beváltak az elmúlt évek alatt, miszerint a négy válogató versenyből a három legjobb számít százalékos módon. Kategóriánként egy főt a szövetségi kapitány saját döntése szerint jelölhet.

A válogatás nyílt, bárki bekerülhet az utazó csapatba a válogató versenyek alapján.

# Válogató versenyek

2016.04.09 Postás Kupa Középtáv

2016.04.23 Mecsek Kupa Normáltáv

2016.05.14 Kassa Sprint (Közösen a juniorokkal)

2016.05.15 Lengyelország Rövidített normáltáv

Az első Ifi EB edzőtábor időpontja ütközik a megyei diákolimpiák időpontjával. Kérem az Elnökséget, hogy aki minden edzést teljesít a válogatott edzőtáborban (nem kevés önköltségen), azok számára adja meg soron kívül az Országos Diákolimpián történő indulás lehetőségét. A válogatott edzőtáboron keresztül bejutók listáját Gera Tibor juttatja el a Rendezőségnek április 25-ig.

# Javasolt edzőtáborok

2016.01.15-17 Kiskunhalas (közös edzőtábor a felnőtt válogatottal)

2016.02.19-21 Mecsek (közös edzőtábor a felnőtt válogatottal)

2016.04.15-17 Lengyelország

2016.05.14-17 Lengyelország

# KÖLTSÉGVETÉS és támogatási szintek

Az UP keret költségvetése a 2016. évben összesen 2.500 eFt, amely nagy vonalakban követi a korábbi években kiírt összetételt: 1.500 eFt az ifi eb-re és 1.000 eFt a felkészülésre, ami szükség esetén átcsoportosítható. Varga István 2016-ban is 400.000 Ft-tal támogatja a válogatókon való részvételt.

A vállalkozó felajánlott az EB kísérő versenyére „egy B keret” költségeinek az 50%-os térítését. A „B” keretbe is a válogatók alapján lehet bejutni, a kieső emberek közül 6-6 főnek, ebből minimum 3-3 főnek 16-osnak vagy fiatalabbnak kell lennie.

*Támogatási intenzitások:*

Ifi EB-n a 2014. és 2015. évi eb elvével azonosan:

* + - * + A válogatóversenyek alapján a kategóriánkénti 1-3. bejutó 50%-os térítést kap, a 4. bejutó nem kap térítést.
				+ Az eb-n elért eredmények alapján további 50%-ot kap:
		- 1-3. bejutók esetében, aki egyéni 20-ban vagy váltó 6-ban végez;
		- 4. bejutó esetében, aki egyéni 30-ban vagy váltó 6-ban végez.

Az ifjúsági válogatott részletes költségvetését ezennel nem mellékelném, azt az MTFSz főtitkárával részletesen átbeszéltük, Ő pedig jóváhagyta.

*A költségvetés betartása:*

A megvalósult események ismeretében az ifi eb után augusztus 31-ig a költségvetést aktualizáljuk és az eredmény függvényében esetlegesen módosítjuk az őszi programok költségeit/támogatását (pro és kontra irányban egyaránt).

# EGYEBEK

* A 2016. évi versenynaptár és a javasolt versenyek listája csatolva a tervezethez.
* A kommunikáció egyszerűsítéséhez regisztrálva lett a tajfuto.utanpotlas@gmail.com e-mail cím, amelyet Gera Tibor és felhatalmazottjai kezelnek. Cél, hogy a válogatottal kapcsolatos információk ezen a csatornán áramoljanak, valamint a dokumentumok egy helyen le legyenek mentve. Ez az e-mail cím admin joggal rendelkezik a tájfutó válogatott levelezési lista fölött is.
* Javasolt a váltókon indulni a válogatottal (nem a saját klubbal, ha az az egyesület érdekeit nem sérti), ezt időben meg fogjuk beszélni az edzőkkel. A rendezőkkel egyeztetni fogunk, hogy csak egy férfi és egy női pálya legyen a 16, 18, 20, 21-es kategóriáknak, hogy legyen mezőny. A győztes idő 20-25 perc legyen. Minden váltó előtt van délelőtt egy középtávú futás is.
* A 2016. évi válogatott évzáró tervezett időpontja 2016. november 26-27.
* 2017: kitekintés:

A 2017-es ifjúsági Európa Bajnokság Szlovákiában Besztercebányán lesz, ezért már nyáron tervezek egy edzőtábort, ami ezen a területen lesz, 2016.08.18-21. között

Gera Tibor

Utánpótlás szövegségi kapitány